**ÚHRADA POPLATKOV V MŠ**

Zákonný zástupca je povinný v zmysle § 28 odsek 6 za pobyt dieťaťa v materskej škole zriadenej obcou prispievať na čiastočnú úhradu výdavkov materskej školy mesačne na jedno dieťa najviac sumou 15 % sumy životného minima pre jedno nezaopatrené dieťa podľa osobitného predpisu. Výšku príspevku v sume 15,- eur mesačne na jedno dieťa určil zriaďovateľ všeobecne záväzným nariadením obce Jablonica č. 1/2021. Platnosť od 01.09.2021. Príspevok sa uhrádza vopred do 10. dňa v kalendárnom mesiaci.

Podľa § 28 ods. 7. zákona č. 245/2008 Z. z. o výchove a vzdelávaní / Školskýzákon/ o zmene a doplnení niektorých zákonov sa príspevok neuhrádza za dieťa:

a.) ktoré má 1 rok pred plnením povinnej školskej dochádzky,

b.) ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,

c.) ktoré je umiestnené v zariadení na základe rozhodnutia súdu,

Príspevok v materskej škole na základe rozhodnutia zriaďovateľa sa neuhrádza za dieťa,

a.) ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,

b.) ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi. V týchto prípadoch uhrádza zákonný zástupca pomernú časť určeného príspevku.

Ak rodič uhradí príspevok a nastanú podmienky podľa písm. a/ až e/, zriaďovateľ predškolského zariadenia vráti alebo započíta na úhradu na ďalší mesiac už zaplatený príspevok.

**Zákonný zástupca je povinný uhradiť príspevok na stravovanie dieťaťa mesačne vopred do 20. dňa v mesiaci!**

Stravníci: 3- 5rokov

desiata - 0,50 eur

obed - 1,20 eur

olovrant- 0,40 eur \_\_\_\_\_\_\_\_\_\_\_\_\_\_\_\_

Spolu: 2,10 eur ( deň ) + 5 eur réžia na každé dieťa- všeobecné záväzné nariadenie obce Jablonica č. 1/2023 s platnosťou od 01.07.2023.

**Členský príspevok na Rodičovské združenie pri MŠ Jablonica sa uhrádza spravidla do 15. 11.2023. Výšku členského príspevku schvaľujú rodičia na plenárnej schôdzi.**

V školskom roku 2023/2024 bude jednorazový poplatok 50,- eur na celý školský rok. Zvyšovať sa zatiaľ nebude.

Tieto peniaze slúžia na zakúpenie hygienických potrieb pre deti, rôznych kultúrnych podujatí, aktivít, darčekov, pomôcok,...